Recull de publicacions, articles, entitats i material audiovisual que ajuden a conèixer i entendre el suïcidi, un acte que és el resultat d'un patiment emocional intern que causa anualment gairebé un milió de morts al món.
Les causes o motius que actuen com a factors de risc de suïcidi són diverses: malalties mentals com la depressió o la conducta compulsiva, trastorns per addicció, fets vitals estressants, sentiments de pèrdua, malalties cròniques que cursen amb dolor, violència, etc. El 10 de setembre té lloc el Dia Mundial per a la Prevenció del Suïcidi.
Tots els documents i materials referenciats en el dossier estan disponibles per a consultar i préstec als centres DIXIT.
Comitè Consultiu de Bioètica de Catalunya.
Informe sobre l'eutanàsia i l'ajuda al suïcidi = Informe sobre la eutanasia y la ayuda al suicidio.
Barcelona: Prous Science; Generalitat de Catalunya, Departament de Salut, 2006.
Aquest document se centra en l'estudi de les raons humanes, mèdiques, sociològiques, ètiques i constitucionals que hi ha per acceptar o no una nova orientació i regulació de les línies d'actuació necessàries per a la millora de la situació actual respecte de les peticions d'eutanàsia i d'auxili al suïcidi.
L'autor reflexiona sobre el sentit de la mort en els infants i analitza els diversos factors i les motivacions implícites en el suïcidi dels menors, amb l'objectiu d'entendre aquest fenomen tan colpidor.
La Federació Mundial per a la Salut Mental (WFMH) presenta aquesta guia amb l'objectiu que les famílies prenguin consciència del risc de suïcidi que afronten les persones malaltes malalts i es dotin de les habilitats necessàries per afrontar-ho.
S'acompanya d'un manual per a dur a terme un taller per conèixer i treballar el contingut de la guia amb les famílies.
La guia pretén contribuir a reduir la variabilitat de la pràctica clínica en el maneig de la conducta suïcida i ajudar a la presa de decisions dels professionals sanitaris implicats.
També intenta millorar la informació dels pacients i familiars per afavorir-ne la seva participació i reduir l'estigma associat a aquest problema de salut.
L'autor, catedràtic de Psiquiatria del New York Medical College i una autoritat en la prevenció del suïcidi, estudia a fons l'experiència dels Països Baixos on l'eutanàsia és legal i ofereix una anàlisi rigorosa i crítica sobre la regulació de l'eutanàsia i el suïcidi assistit.
L'estudi mostra dades preocupants que relacionen la discriminació en l'etapa escolar amb la ideació del suïcidi.
Es parla de víctimes que senten humiliació (63%), impotència (60%), ràbia (59%), tristesa (59%), incomprensió (57%), soledat (53%), vulnerabilitat i aïllament (50%) i desesperança (66%).
Aquestes dades expliquen, segons l'informe, que el 17% del jovent que pateix assetjament escolar homofòbic arribi a atemptar contra la seva vida.
Amb un llenguatge directe i planer, els autors analitzen aquest fenomen i ofereixen una perspectiva preventiva que ajudi a dissipar el projecte suïcida com a sortida als sentiments de desesperança i aïllament que pateixen algunes persones al final del cicle vital.
Llibre que aborda el suïcidi de manera àmplia i pràctica.
Tracta aspectes rellevants com ara els mites, els factors de protecció i de risc, les mesures de prevenció i les actituds que s'adopten en diferents països, així com les diferents etapes de la vida amb major incidència, el dol per un suïcida o el suïcidi a la presó.
L'autor, psiquiatra experimentat en la intervenció en casos de suïcidi, aporta un enfocament pràctic i ple d'exemples, ofereix recursos per a intervenir en situacions concretes i defensa la importància de la labor dels psicòlegs en la prevenció de la conducta suïcida.
A: Informaciones psiquiátricas, núm. 179-180 (1r y 2o trim.
Reportatge del programa 30 Minuts que mostra les vivències d'en Chen-Si, un voluntari que en els últims 11 anys ha evitat que se suïcidessin més de 300 persones al pont sobre el riu Yangtze a Nanjing, un dels més famosos de La Xina i un dels llocs del món que registra més suïcidis.
Arran de la mort accidental del seu germà gran, un jove, aclaparat per la culpa d'haver sobreviscut, intenta suïcidar-se i és internat en un hospital psiquiàtric.
La tornada a casa no serà fàcil.
Tyler Roth és un jove afectat pel suïcidi del seu germà, situació que desencadenarà el divorci dels seus pares, incapaços de superar la traumàtica pèrdua.
Totalment sol i amb una família trencada, coneix una noia que farà que la seva vida torni a tenir sentit.
El reportatge del programa 30 Minuts analitza, per una banda, l'impacte devastador que el suïcidi té en els familiars.
Coneixerem l'Olga, el marit de la qual, després de divuit anys de matrimoni, es va suïcidar sense cap avís previ.
Per altra banda, 30 Minuts també dóna veu a les persones que han intentat suïcidar-se.
Aquests testimonis reflexionen sobre els motius que els van empènyer a prendre la decisió, però també expliquen què els ha ajudat a tirar endavant.
ACPS: Associació Catalana per a la Prevenció del Suïcidi
Associació sense afany de lucre creada l'any 2012 que dóna suport a les persones que d'una manera o altra tenen relació amb la mort per suïcidi.
Després del Suïcidi – Associació de Supervivents" (DSAS)
Associació de familiars i amics que han viscut la mort d'una persona per suïcidi que dóna suport i acompanya en el procés de dol i de recuperació.
Equip de professionals de la salut mental seleccionats per l'Hospital Santa Creu i Sant Pau i el Centre Psicoteràpia Barcelona-Serveis Salut Mental per a l'estudi, assistència i prevenció de les conductes autodestructives i suïcides.
El Departament de Salut lidera el Codi risc de suïcidi (CRS), un protocol d'actuació pioner a l'Estat, que pretén disminuir la mortalitat per suïcidi i millorar la detecció precoç de les situacions de risc arreu de Catalunya.
Fundació Americana per la Prevenció del Suïcidi
Fundació americana líder en la lluita contra el suïcidi.
Finança la investigació, ofereix programes educatius, advoca per les polítiques públiques i dóna suport a les persones afectades.
Organització mundial de la Salut
El suïcidi figura entre les 20 causes de defunció més importants a totes les edats a nivell mundial, i l'OMS el considera com una malaltia prioritària del seu Programa d'Acció Mundial en Salut Mental (mhGAP).
La Fundació Ajuda i Esperança que gestiona el Telèfon de l'Esperança, l'activitat del qual va començar ara fa 42 anys, compta amb 200 voluntaris que atenen les trucades de persones que necessiten companyia, comprensió o recursos per solucionar les seves angoixes i problemes puntuals.
Conferència " Parlem del suïcidi? ".
Vic, 17 de setembre de 2015, a càrrec de Jordi González i Claudia Zapata
Judit Pons, infermera especialista en salut mental, i Jordi Naudó, psicòleg clínic, van tractar els diversos interrogants i mites que hi ha entorn del suïcidi a DIXIT Vic Centre de Documentació de Serveis Socials amb motiu del Dia Mundial per a la Prevenció del Suïcidi 2015.